**Priča o gradu**

 ,, Tko to moje ime doziva čudni ljudi, čudnog imena pa mi kunu što je svetinja vjera,ljubav i domovina."

Tko njihova imena doziva? Tko u suzama misli na njih? Na kome Vukovar ostaje ? Zašto sada 18. i 19.studenog svi pričaju o Vukovaru? Zašto se spominju imena ljudi kojih nema? Zašto ljudi sa suzama u očima pričaju djeci priče iz prošlosti? Vukovar je pao,ali se jači nego ikada digao zbog tih ljudi kojih danas,nažalost,nema. Priče, suze i kolona su podsjetnik na događaj, lekcija nama mlađima da znamo što se dogodilo. A ti ljudi čija dozivamo su branitelji,borci za našu budućnost. Oni su stvorili Hrvatsku i zato im neizmjerno hvala. A ja, ja želim ostati u toj Hrvatskoj koja se rodila uz patnju i bol, uz suze i krv. Želim živjeti na svom gdje u Hrvati život dali. Želim imati svoj dom u svojoj državi, želim zapaliti svijeću 18. i 19.studenog njima,borcima za moju budućnost. Ja se želim boriti da ostanem u Vukovaru svom Gradu heroju u mojoj Hrvatskoj. Želim imati budućnost ovdje jer su životi dani za nju. Želim uz majke plakati,uz Hrvate ostati.

I još jednom želim reći im hvala jer ste svi vi izgubili prošlost kako bi nama dali budućnost. A mi mlađi ćemo se boriti za još bolju budućnost naše Hrvatske.

Laura Marušić